Gran èxit de L'Open Internacional Vall Fosca - La Vall Fosca
Activitats, Esport
Gran èxit de L’Open Internacional Vall Fosca
El dissabte 20 de febrer es va celebrar l’XIª edició de l’Open Vall Fosca. Aquest any, la cursa, amb sortida des de la Central de Capdella es va desenvolupar a Filià. L’equip de la corredora del municipi de la Torre de Capdella, Marta Riba formant parella amb Gemma Arró, va guanyar en la categoria femenina amb un temps de 02:47:42.
Sota un cel radiant i unes temperatures força agradables s’ha donat la sortida a l’Open Vall Fosca a les 9:30 del mateix poble de la Central de Capdella. Els corredors han realitzat un primer tram d’un quilòmetre a peu amb esquís a la motxilla per endinsar-se a la Vall de Filià, un tram planer de pista seguit d’un altre de conversions i cresta donava fi a la primera pujada en què el primer equip, Manu Pérez i Marc Pinsach arribava en 01:01:30 emportant-se el premi a la pujada més ràpida. Després d’aquesta primera pujada de 1000 metres de desnivell es feien dues pujades més amb les seves respectives baixades fins arribar al coll de Filià, lloc on finalment s’iniciava l’última baixada, l’equip més ràpid en baixar els 10 km i 1050 metres de desnivell ha estat el format per Met Guardia i Pau Costa fent aquest tram en 00:13:28.
La victòria final de la general ha estat per Marc Pinsach i Manu Pérez seguits per Oscar Roig-Raúl Lòpez i Toti Bes -Javi Martin. En noies victòria ajustada de la corredora local Marta Riba formant parella amb Gemma Arró, seguides a tan sols 10 segons per Tina Bes-Anna Comet i les també corredores locals Anna Seix i Vanesa Señís.
Éxit organitzatiu remarcable tenint en compte les condicions inicials de fort risc d’allaus, l’organització ha pogut traçar un itinerari segur de 1650 metres de desnivell positiu i 24 km de distància. Finalment han participat més de 170 equips de dues persones amb corredors vinguts d’arreu de la península, italians, francesos andorrans i holandesos.
1 Pérez Brunicardi, Manu m La Acebeda FCastL 02:00:39
1 Pinsach Rubirola, Marc m Cassanenca,Colla Exc. FEEC 02:00:39
2 López López, Raúl m Guardia Civil, C.Mont FAragM 02:07:02
2 Roig Iglesies, Oscar m LLEIDA,C.Exc. FEEC 02:07:02
3 Martín de Villa, Javier m CTAM FMadM 02:07:57
3 Bes i Ginesta, Toti m Girona, C.Esquí, FEEC 02:07:57
1 Riba Carlos, Marta f CE. Pobla de Segur FEEC 02:47:42
1 Arrò Ribot, Gemma f Cerdanya, Gr.Exc(GREC) FEEC 02:47:42
2 Bes i Ginesta, Cristina f Girona, C.Esquí, FEEC 02:47:57
« Nova càmera de TV3 a la Vall Fosca
Concurs Nacional – Raça Bruna dels Pirineus »